

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2018.gada 15.februārī |

**1.§**

# Par 10.12.2007. noslēgtā zemes nomas līguma pagarināšanu ar Sergeju Baturu

Izskatot Sergeja Baturas, dzīvo [dzīvesvieta], 2017.gada 27.decembra iesniegumu (reģistrēts Lauberes pagasta pārvaldē ar Nr.2.1.-34/89), kurā izteikts lūgums par 10.12.2007. noslēgtā Lauku apvidus zemes nomas līguma pagarināšanu par zemes vienības ar kadastra numuru [7460 001 0224](https://www.kadastrs.lv/properties/3100027147?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3100027323&options%5Bsource%5D%5B%5D%5Btype%5D=parcel) daļas ~2,3 ha platībā nomu, Ogres novada pašvaldības dome konstatēja:.

1. 2007.gada 10.decembrī starp Lauberes pagasta pārvaldi un Sergeju Baturu noslēgts Lauku apvidus zemes nomas līgums Nr.15-07 par zemes vienību ar kadastra apzīmējumu 7460 001 0224 ~3ha platībā;
2. 2017.gada 27.decembrī Sergejs Batura iesniedzis iesniegumu ar lūgumu pagarināt 10.12.2007. noslēgto Lauku apvidus zemes nomas līgumu Nr.15-07 uz 10 gadiem;
3. Sergejam Baturam nav nekustamā īpašuma nodokļa un nomas maksas parāda par zemes vienības nomu un iznomātā zemes vienība tiek izmantota atbilstoši iznomāšanas mērķim;
4. Zemes vienība “Avoti”, Lauberes pag., Ogres nov. (kadastra numurs 7460 001 0224) 5,82 ha platībā ir ierakstīta Lauberes pagasta zemesgrāmatas nodalījumā Nr.100000505667;
5. Zemes vienības “Avoti”, Lauberes pag., Ogres nov. (kadastra numurs 7460 001 0224) daļa ~3,3ha iznomāta zemnieku saimniecībai „Noras” (reģ. Nr. 47404001428, juridiskā adrese - „Noras”, Lauberes pag., Ogres nov.) saskaņā ar Ogres novada domes 2013.gada 23.maija lēmumu “Par zemes vienības „Avoti”, Lauberes pag., Ogres nov., daļas iznomāšanu zemnieku saimniecībai „Noras””.

Ņemot vērā minēto un pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta otro daļu, Ministru kabineta 2005.gada 30.augusta noteikumiem Nr.644 „Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību”, Ogres novada pašvaldības īpašuma iznomāšanas komisijas 2018.gada 18.janvāra sēdes protokola Nr.4; 1.§

**balsojot: PAR –** 11 balsis (G.Sīviņš, J.Iklāvs, J.Laizāns, J.Laptevs, S.Kirhnere, A.Mangulis, Dz.Mozule, M.Siliņš, J.Latišs E.Bartkevičs, D.Širovs), **PRET –** nav, **ATTURAS –** nav,

Ogres novada pašvaldības dome **NOLEMJ:**

**1. Pagarināt** uz desmit gadiem 2007.gada 10.decembrī starp Lauberes pagasta pārvaldi un Sergeju Baturu noslēgto Lauku apvidus zemes nomas līgumu Nr.15-07 par Ogres novada pašvaldībai piederošās zemes vienības “Avoti”, Lauberes pag., Ogres nov. (kadastra numurs 7460 001 0224) daļas ~2,3 ha platībā (saskaņā ar pielikumu).

**2. Uzdot** Lauberes pagasta pārvaldes vadītājam Andrim Misteram viena mēneša laikā pēc lēmuma spēkā stāšanās sagatavot un organizēt vienošanās par 2007.gada 10.decembrī noslēgtā zemes nomas līguma pagarināšanu atbilstoši Ministru kabineta 2005.gada 30.augusta noteikumiem Nr.644 „Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību”.

**3. Kontroli** par lēmuma izpildi uzdot pašvaldības izpilddirektora vietniekam P.Špakovskim.

 (Sēdes vadītāja,

domes priekšsēdētāja vietnieka G.Sīviņa paraksts)

*Lēmums stājas spēkā 2018.gada 16.februārī*